Tarybos Sprendimas
1995 m. gruodžio 20 d.
dėl Europos bendrijos ir Islandijos Respublikos, Norvegijos Karalystės bei Šveicarijos Konfederacijos susitarimų pasikeičiant raštais dėl tam tikrų žemės ūkio produktų sudarymo
(95/582/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 113 straipsnį ir 228 straipsnio 2 dalies pirmąjį sakinį,
atsižvelgdama į Austrijos Respublikos, Suomijos Respublikos ir Švedijos Karalystės stojimo aktą,
atsižvelgdama į Komisijos pasiūlymą,
kadangi turėtų būti patvirtinti Europos bendrijos ir Islandijos Respublikos, Norvegijos Karalystės bei Šveicarijos Konfederacijos susitarimai pasikeičiant raštais dėl tam tikrų žemės ūkio produktų, kad būtų atsižvelgta į Austrijos Respublikos, Suomijos Respublikos ir Švedijos Karalystės įstojimą į Europos Sąjungą,
NUSPRENDĖ:
1 straipsnis
Bendrijos vardu patvirtinami Europos bendrijos ir Islandijos Respublikos, Norvegijos Karalystės bei Šveicarijos Konfederacijos susitarimai pasikeičiant raštais dėl tam tikrų žemės ūkio produktų.
Susitarimų tekstai pridedami prie šio sprendimo.
2 straipsnis
Išsamias šio sprendimo taikymo taisykles pagal 1968 m. birželio 27 d. Tarybos reglamento (EEB) Nr. 804/68 dėl bendro pieno ir pieno produktų rinkos organizavimo [1] 30 straipsnyje nustatytą tvarką arba kitų reglamentų dėl bendro rinkos organizavimo atitinkamas nuostatas priima Komisija.
3 straipsnis
Tarybos pirmininkas įgaliojamas paskirti asmenį, turintį teisę pasirašyti 1 straipsnyje nurodytus Bendriją įpareigojančius susitarimus [2].
Priimta Briuselyje, 1995 m. gruodžio 20 d.